Казанда туган тел һәм әдәбият укытучылары арасында оештырылучы «Ана теле» бөтенроссия мастер-класс конкурсы Гран-при иясе билгеле булды. Алдынгы мөгаллимнәрнең исемнәрен бүген Казан кооператив институтында атадылар.
Быел «Ана теле» бөтенроссия мастер-класс конкурсында Россиянең 11 төбәгеннән 50дән артык укытучы катнашты. Алар арасында Башкортстан, Чувашия, Удмуртия республикалары, Пермь крае, Әстерхан, Оренбург, Ульяновск, Чиләбе, Төмән һәм Свердловск өлкәләре бар.
Татар, башкорт, удмурт, мари, чуваш телләре укытучылары үз һөнәри осталыкларын өч көн дәвамында күрсәтте. Гран-при иясе булып Казанның 27 нче гимназиясе татар теле укытучысы Гөлгенә Нурмиева танылды.